SUNCatcher Hőcsapda
Creators: name: Nemes Kálmán
Publisher: name: Zenodo
Year: 2023
Subjects: hőcsapda

description: A SUNCatcher Hőcsapda, korábban NKPT Hőcsapda® egy újszerűn megoldást alkalmazó fűtőberendezés. Fűtésen általában azt a funkciót értjük, amikor egy zárt tér levegőjének hőmérsékletét egy kívánt tartományban tartjuk. A tartomány mindig a felhasználás szükségletéhez igazodik, pl. közösségi terek, csarnokok, vagy nem emberi tartózkodásra szánt szárítók, aszalók. Hagyományosan a levegőt közvetve melegítjük fel a zárt térben, ahol radiátor, padló vagy fal biztosítja a levegővel érintkezés felületét. A hatásfok javul, ha nem pontszerű hőforrást alkalmazunk (cserépkályha), hanem radikálisan megnöveljük a hőleadó felületet (padlófűtés). A melegérzetet azonban nem a radiátor forrósága okozza, hanem annak a levegőnek a hőmérséklete, amely érintkezik az emberek bőrével, ahogy egy szaunában, vagy amely cirkulál egy szárító helységben. A hőcsapda <strong>közvetlen fűtési módot</strong> valósít meg azáltal, hogy magát a teret kitöltő levegőt melegíti fel közvetítő közeg nélkül. Hangsúlyozni szükséges, hogy valójában akár kettő fontos funkciót valósít meg egy lépésben: a <strong>friss levegő utánpótlását és a fűtést</strong>. A helységbe, térbe befújt levegő lehet a benti levegő cirkuláltatása, vagy a külső oxigéndús levegő áramoltatása, mindkettő esetben a kollektoron keresztül ráfűtéssel megfelelő hőmérsékleten. Az előbbiekben leírtak szerint a hatásfoka is magas, és nagyon gyors hőérzetemelést képes megvalósítani. A hő forrása hagyományosan valamilyen fosszilis égetéses eljárásból ered. Nem nehéz kikövetkeztetni, ez véges folyamat lehet csupán, és a Föld olaj, gáz, szén és fa készletének kifogyásáig tarthat. Közben azonban az égéstermékek elszennyezik a levegőt és ellehetetlenítik a földi életet. Ha lassan is, de az intő jelek egyre nyilvánvalóbbá válnak. Alig valamit segít a villamos energia felhasználására átállni, mert annak előállítása döntő többségben, pillanatnyilag még van ahol szénerőművekben történik. A hőcsapda berendezés hőforrását tisztán a napsugárzás biztosítja. A NAP széles spektrumú sugárzást bocsát ki, amelyet magyarországi viszonylatban 1200W értéken hasznosíthatunk minden négyzetméteren. A látott fényen túl bizonyos mértékig hasznosítjuk az infravörös (nem látható) tartományt is, ezért árnyékmentes megvilágításnál is van hőátadás a Nap felől a berendezésünknek. A berendezés közvetlenül a benne átáramoltatott levegőnek adja át a napsugárzásból származó energiát, ehhez nem használ közvetítő közeget. A levegő útja a ventilátorral kezdődik, majd a berendezés fejegységében szétoszlik a vákuumcsövek között, majd egyesítve az ágak hozamát, a legrövidebb úton a beltérbe juttatjuk. Az így létrehozott enyhe túlnyomás kényszeríti a benti elhasznált levegőt a távozásra, lehetőleg távol a befújás helyétől (pl. ajtónál, elszívási pontnál) A modulhoz vásárolható nyomás létrehozására képes ventilátor, amely a névleges csőkeresztmetszet esetén 90m3 levegőt szállít óránként. Az NKPT Hőcsapda® berendezés egy moduljának ajánlott felhasználási területe egy 15m2-es (45 légköbméteres) szoba fűtése, eseti, hagyományos vagy elektromos fűtés rásegítéssel.
description: NEFKA Gázkészülék Kereskedelmi és Szolgáltató Betéti Társaság "Levegős fűtés épületek számára, napkollektor alkalmazásával" című GINOP-2.1.7-15-2016-02540 számú projekt megvalósításával SUNCatcher Hőcsapda NKPT Hőcsapda® fűtőmodulhoz